Kampomuso

Kampomuso estas subfamilio de malgrandaj mamuloj. Ili estas malgrandaj roduloj kiuj similas al musoj sed kun pli fortika korpo, pli mallonga hareca vosto, iom rondoforma kapo, pli malgrandaj oreloj kaj okuloj, kaj diferencformaj vangodentoj. Estas proksimume 155 specioj de kampomusoj. Tiuj formas la subfamilion de Arvikolenoj kun la lemingoj kaj la ondatroj.

Tre konata genro estas tiu de Mikrotoj, nome Microtus.

Monogamaj kampomusoj, ekzemple preriaj kampomusoj, havas signife pli grandan densecon kaj distribuadon de receptoroj de vazopresino en sia cerbo kiam komparite kun poligamiaj kampomusoj. Tiuj diferencoj situas en la ventra antaŭcerbo kaj la mediaciita per dopamino rekompenca sistemo.

Kaj vazopresino kaj dopamino agas en tiu regiono por kunordigi fruktodonajn agadojn kiel ekzemple sekspariĝo, kaj reguligi selekteman alligitecon. Tiuj specispecifaj diferencoj montris korelacion kun sociaj kondutoj, kaj en monogamaj preriaj kampomusoj estas gravaj por efektivigo de parligado.

 Notoj 

 Eksteraj ligiloj 

 Voles.com, Bildoj kaj informoj pri kampomusoj kaj rilataj aferoj
 Artikolo pri plagokontrolo 
 National Geographic, filmeto.

Kategorio:Arvikolenoj